Naujųjų pasaulio stebuklų žemėlapis
**Naujieji septyni pasaulio stebuklai** − įspūdingiausių šiuolaikinio pasaulio statinių sąrašas, alternatyvus tradiciniams septyniems pasaulio stebuklams, paskelbtas 2007 m. liepos 7 d. privačios ne pelno siekiančios „New Open World" korporacijos (*New Open World Corporation, NOWC*).

Istorija
--------

Iniciatyvos išrinkti naujuosius septynis pasaulio stebuklus ėmėsi žymus kino kūrėjas, pilotas ir milijonierius Bernardas Vėberis. Ši idėja jam kilo, nes visų tradicinių pasaulio stebuklų, išskyrus Cheopso piramidę, jau nebėra.

Buvo svarstytos 177 statinių kandidatūros, tačiau į 2006 m. sausio 1 d. paskelbtą sąrašą įtraukta tik 21. Vėliau, dėl egiptiečių nepasitenkinimo, šis sąrašas buvo sumažintas iki 20 (*plačiau*).

Žmonės visame pasaulyje buvo raginami balsuoti už, jų nuomone, įspūdingiausius pasaulio statinius. Balsuoti buvo galima internetu, trumposiomis žinutėmis arba telefonu.

Jungtinių tautų švietimo, mokslo ir kultūros organizacija (UNESCO), besirūpinanti pasaulio kultūros paveldu, nuo šios akcijos atsiribojo. Oficialiame pranešime spaudai ji pareiškė, kad neturi nieko bendra su šia privačia iniciatyva, atspindinčia tik besinaudojančių internetu žmonių nuomonę.

Naujųjų pasaulio stebuklų sąrašas
---------------------------------

2007 m. liepos 7 d. (data pasirinkta dėl skaičių kombinacijos: 2007-07-07) Portugalijos sostinėje Lisabonoje vykusios ceremonijos metu paskelbti naujieji septyni pasaulio stebuklai:

| Stebuklas | Geografija | Nuotrauka |
| --- | --- | --- |
| **Didžioji kinų siena** | Kinijos LR Kinija |  |
| **Tadžmahalas** | Indija Agra (Indija) |  |
| **Koliziejus** | Italija Roma (Italija) |  |
| **Petros miestas** | Jordanija Jordanija |  |
| **Kristaus statula** | Brazilija Rio de Žaneiras (Brazilija) |  |
| **Maču Pikču**(inkų tvirtovės liekanos) | Peru Kuskas (Peru) |  |
| **Čičen Ica**(majų miesto griuvėsiai) | Meksika Jukatanas (Meksika) |  |
|

Garbės kandidatas
-----------------

| Finalistas | Geografija | Nuotrauka |
| --- | --- | --- |
| **Cheopso piramidė** | Egiptas Kairas (Egiptas) |  |
|

Egipto apžvalgininkai aštriai kritikavo pasaulio stebuklų rinkimo akciją. Pasaulio paveldo sąrašo ekspertas egiptietis *Nagib Amin* pareiškė, kad „be komercijos pusės, balsavimas dar ir nepagrįstas moksliškai".

Dėl egiptiečių nepasitenkinimo „New7Wonders" įstaiga skyrė Cheopso piramidei garbės kandidato vardą ir pašalino ją iš balsavimo sąrašo.

Finalistai
----------

13 patekusių į finalą, bet neišrinktų statinių:

| Finalistas | Geografija | Nuotrauka |
| --- | --- | --- |
| **Atėnų akropolis** | Graikija Atėnai (Graikija) |  |
| **Alhambra** | Ispanija Granada (Ispanija) |  |
| **Ankor Vatas** | Kambodža Ankoras (Kambodža) |  |
| **Velykų salos moajai** | Čilė Velykų sala (Čilė) |  |
| **Eifelio bokštas** | Prancūzija Paryžius (Prancūzija) |  |
| **Sofijos soboras** | Turkija Stambulas (Turkija) |  |
| **Kiyomizu-dera** | Japonija Kiotas (Japonija) |  |
| **Maskvos kremlius, Raudonoji aikštėir Palaimintojo Vasilijaus soboras** | Rusija Maskva (Rusija) |  |
| **Noišvanštaino pilis** | Vokietija Fiusenas (Vokietija) |  |
| **Laisvės statula** | Jungtinės Amerikos Valstijos Niujorkas (JAV) |  |
| **Stounhendžas** | Jungtinė Karalystė Emsbaris (Jungtinė Karalystė) |  |
| **Sidnėjaus operos rūmai** | Australija Sidnėjus (Australija) |  |
| **Timbuktu** | Malis Malis |  |
|

Nuorodos
--------

|  |  |
| --- | --- |
|  | **Vikiteka: Naujieji septyni pasaulio stebuklai** – vaizdinė ir garsinė medžiaga  |

* Oficiali projekto svetainė

v • a • r **Naujieji septyni pasaulio stebuklai** 

Didžioji kinų siena | Tadžmahalas | Koliziejus | Petros miestas | Kristaus Atpirkėjo statula | Maču Pikču | Čičen Ica